stanford-oval/wikipedia huggingface dataset:
אולפני הרצליה
מבנה האולפנים

האולפנים ממוקמים במרכז העיר הרצליה, ומשתרעים על שטח של כ-47 דונם. הם מאופיינים בבניה נמוכה ומרווחת. במתחם 9 אולפני צילום, ובנוסף חדרי עריכה, חדרי סאונד ועוד. בשטח האולפנים נמצא ביתה של מרגוט קלאוזנר ששימש בעבר את שידורי קשת וכיום משמש כאטרקציה לכל המשפחה בשם ״אולפן הקסם״.
בשנת 1973 עברו האולפנים שדרוג והחלו לצלם ולשדר בצבע. ב-1983 עברו האולפנים לשיטת שידור PAL עקב כך שחלק מהרכש של האולפנים היה ציוד משומש מקנדה שם שיטת השידור היא NTSC. ב-1995 עברו שדרוג נוסף שצייד את כל האולפנים במערך מצלמות וניתוב דיגיטלי חדיש מתוצרת סוני. בשנת 2000 השיקו האולפנים את ניידת השידור הדיגיטלית הראשונה בישראל וכעבור עשור שודרגה ל-HD.
האולפנים, בהם מצולמות חלק מההפקות של קשת 12, רשת 13 וכאן 11, נערכו לשדרוג פורמט התמונה בשידורים ורכשו מבעוד מועד במהלך העשור השני של המאה ה-21 ציוד שידור ב-HD שגם התאים להפקות זרות שצולמו בארץ באותה תקופה.
מלבד זאת, מתפעלת אולפני הרצליה את מערך האולפנים של מי שהייתה המתחרה הגדולה שלה ג.ג. אולפני ישראל בנווה אילן
תבנית:הערה
, לאחר שזו חוותה קשיים ונמכרה
תבנית:הערה
. אולפני הרצליה מתפעלת 3 אולפנים עבור שידורי קשת ואלה זמינים לרשותה בהפקות השונות.
מחלקות ושירותים

מחלקת פיתוח תוכן - המחלקה יוזמת, מפתחת ומייצרת תכנים בפורמטים שונים, כדוגמת תוכניות אירוח, אקטואליה, בישול, מציאות, לילדים ונוער, סדרות דרמה, שעשועונים, אנימציה, נוסף לתשדירי פרסומות.
האולפנים - מתחם האולפנים יושב על קרקע של 44,000 מ"ר והוא מאכלס 9 אולפני טלוויזיה המשמשים הן להקלטות והן לשידור עם קהל חי. בנוסף נמצאים במקום משרדי הפקה, תפאורות ואביזרים לצורכי צילום. עד שנות ה-70 האולפנים שימשו את תעשיית הקולנוע בלבד, ומבין הסרטים שצולמו בתקופה זו ניתן למנות את "תעלת בלאומילך", "קונילמל", "חור בלבנה", "השוטר אזולאי", "אני אוהב אותך רוזה", "גבעה 24 אינה עונה", "מציצים", "הלהקה" ועוד.
פוסט פרודקשן - מרכז השידור והפוסט פרודקשן כולל 30 חדרי עריכה דיגיטליים מתקדמים בפורמט טלוויזיה בהפרדה תקנית או טלוויזיה בהפרדה גבוהה, חדרי סאונד, שירותי סאונד, ניידות שידור ואנשי צוות.
ניו מדיה - המחלקה שהוקמה ב-2006 יוזמת, מפתחת ומפיקה תכנים לשידור באינטרנט ובסלולר.
המחלקה הבינלאומית - המחלקה עוסקת בפרסום האולפנים והרחבת פעילותם בזירה העולמית באמצעות, בין היתר, הפצה ומכירה של הפקות מקוריות והשכרת ציוד ומתן שירותים לחברות גלובליות. המחלקה בנוסף מתמקדת בקידום יוזמות פיתוח והשקעות חוץ, שיתופי פעולה ואימוץ פורמטים זרים לכדי הפקת גרסאות מקומיות.
ארכיון טלוויזיה - באולפני הרצליה קיים ארכיון הקלטות מהעשורים הראשונים של מדינת ישראל.
בעבר סיפקו האולפנים גם שירותי תרגום (כתוביות) לתוכניות טלוויזיה.
הפקות

תבנית:טורים
לקריאה נוספת

מרדכי נאור, סיפורי הרצליה, הוצאת ספריית יהודה דקל, המועצה לשימור אתרי מורשת בישראל, 2013, עמ' 158–160.
אלי אשד, בעלת האוב: מרגוט קלאוזנר האם הגדולה של עולם התקשורת והניו איג' בישראל, בבלוג "היקום של אלי אשד"
הערות שוליים

תבנית:הערות שוליים
תבנית:בקרת זהויות
1 2 3  תיא חברה להשקעות - דוח תקופתי לשנה שהסתיימה ביום 2021.12.31
1 2 3 4  נתן גרוס, דמויות מהסרט הישראלי - מרגוט קלאוזנר, על המשמר, 21 בנובמבר 1973
1 2  אלי אשד, ‏הרוח החיה, באתר גלובס, 11 באפריל 2006
↑  נשלמו ההכנות להקמת אולפני ההסרטה בישראל, דבר, 19 ביוני 1949
↑  הנחת אבן הפנח לאולפני הסרט - בהרצליה, ביום א' הבא, הַבֹּקֶר, 29 ביוני 1949
תונח אבן=פינה לאולפני הסרטה, על המשמר, 30 ביוני 1949
↑  אבן פינה למפעל גדול, דבר, 8 ביולי 1949
1 2 3  יהושע מרקוס, הרצליה - מרכז הסרט הישראלי, על המשמר, 12 באוקטובר 1951
↑  ב. דוד, הצלחה גדולה לסרט הישראלי "עיר האוהלים", דבר, 14 בספטמבר 1951
הצלחה ל"עיר האוהלים" בפסטיבאל הסרטים בוונציה, על המשמר, 9 בספטמבר 1951
↑  דוד שליט, ‏אני מזמינה אתכם לחגיגות יום מותי, באתר גלובס, 29 בנובמבר 2000
↑  "מזימרת ישראל" ־ סרט מוזיקלי מתוצרת הארץ, הַבֹּקֶר, 31 באוגוסט 1952
↑  סרט נוסף של אולפני הרצליה, הארץ, 6 באוקטובר 1952
הקלטת התוכנית "גב האומה" באולפני הרצליה
אולפן "ארץ נהדרת" בעונה השישית
גואלטירו פרוקצ'יה

אין תמונה חופשית
גואלטירו (גד) פרוקצ'יה (באיטלקית: Gualtiero Procaccia‏; 30 בנובמבר 1913 – 18 במרץ 1991) היה משפטן ישראלי, ממייסדי הפקולטה למשפטים באוניברסיטת תל אביב והדיקן הראשון שלה[דרוש מקור].
הוא נולד בפירנצה וסיים בה ב-1935 דוקטורט במשפטים. לימד באוניברסיטת פירנצה בין השנים 1935 ל-1936. לאחר מכן עלה לארץ ישראל, ובין השנים 1942 ל-1957 עבד כעורך דין פרטי בתל אביב. הוא היה מרצה בבית הספר הגבוה למשפט ולכלכלה. לאחר שבית הספר הפך לשלוחה של האוניברסיטה העברית בירושלים, נבחר פרוקצ'יה, בשנת 1961, לדיקן משנה של הפקולטה למשפטים, אחראי על לימודי משפטים בשלוחה בתל אביב. פרוקצ'יה לימד משפט רומי. בשנת 1968 הועלה באוניברסיטת תל אביב לדרגת פרופסור חבר. באותה שנה עמד בראש ועדת בדיקה שבחנה את פיטוריו של ד"ר מיכאל לוי והמליצה על ביטולם.
היה נשוי למרים אביליוביץ', ואב לאיתמר פרוקצ'יה, פיזיקאי, ולאוריאל פרוקצ'יה, משפטן.
הערות שוליים

↑  גואלטיארו פרוקצ'יה, באתר law.tau.ac.il
↑  סימפוזיון ב"צוותא" על דת, לאום ואזרחות, דבר, 13 ביולי 1958
↑  פרופ' אקצין - דיקן הפקולטה למשפטים, חרות, 14 באפריל 1961
↑  אריה נאור, מתל נורדוי עד שיח מוניס, חרות, 12 בנובמבר 1961
↑  הצד החלש, מעריב, 2 בפברואר 1962
↑  העלאות ומינויים באוניברסיטת תל אביב, מעריב, 27 במאי 1968
↑  בוטלו פיטורי ד"ר מ. לוי מאוניברסיטת תל־אביב, דבר, 9 ביולי 1968
| --- | --- |
בקרת זהויות :  NLI: 987007266752405171  ISNI: 0000 0000 6699 7692  LCCN: no98068941  VIAF: 19297093   WorldCat (עם VIAF): 19297093 
ערך זה הוא קצרמרבנושא אישים. אתם מוזמנים לתרום לוויקיפדיה ו.
Blick Blick

"Blick Blick" הוא שיר שהוקלט על ידי הראפריות האמריקאיות קוי לראי וניקי מינאז'. השיר יצא לאור ב-18 במרץ 2022, על ידי חברות התקליטים ריפבליק רקורדס ו-1801 רקורדס, כסינגל חמישי מתוך האלבום Trendsetter. באותה העת בה יצא "Blick Blick" הוציאה מינאז' את "Do We Have a Problem?", "Bussin", ו-"We Go Up".
השיר הגיע למקום העשירי במצעד הסינגלים הניו זילנדי, ולמקום ה-37 במצעד הבילבורד הוט 100.
רקע וכתיבה

בפברואר 2022, אביה של לראי, חשף כי היא הקליטה שיר עם מינאז'; דבר שהוכחש ולא אומת עם אף אחת מהשתיים. ב-14 במרץ 2022, חשפה מינאז' באמצעות לייב שאלות ותשובות בטוויטר עם מעריציה שקיים שיר שהוקלט על ידן. ב-23 במרץ 2022, מינאז' שיבחה את לראי על הביטחון העצמי שלה ברשתות החברתיות ולראי שיבחה את מינאז' בתמורה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.
וידאו קליפ

הווידאו קליפ הרשמי של השיר פורסם ב-18 במרץ 2022. במהלך הקליפ ניתן לראות את לראי לבושה בתלבושות שונות שנוצרו בהשראת שנות ה-90 של המאה ה-20, כשהיא מבצעת ריקודים וכוריאוגרפיה מסוימת. בהמשך, מינאז' מצטרפת אליה והשתיים יורות ברובים כשהן חובשות פאות בצבע ורוד.
נכון לאפריל 2022, מונה הצפיות של הקליפ עומד על למעלה מ-17 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ארצות הברית | בילבורד הוט 100 | 37 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד השירים הדיגיטליים | 71 |  |
|  ניו זילנד | המצעד הניו זילנדי הרשמי | 10 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 500,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 18 במרץ 2022 | הזרמת מוזיקה • הורדה דיגיטלית | ריפבליק • 1801 |  |
פחד ותיעוב בלאס וגאס

ערך זה עוסק בספר פחד ותיעוב בלאס וגאס. אם התכוונתם לסרט, ראו .
פחד ותיעוב בלאס וגאס (באנגלית: Fear and Loathing in Las Vegas: A Savage Journey to the Heart of the American Dream) הוא ספרו הרביעי והמפורסם ביותר של הסופר האמריקאי האנטר ס. תומפסון. הספר פורסם לראשונה בחלקים במגזין "רולינג סטון" בשנת 1971 ונכרך לספר באותה שנה. הסיפור נכתב בסגנון שהמצאתו מיוחסת לתומפסון - "עיתונות גונזו". הספר תורגם לעברית על ידי אורי לוטן.
אודות הספר

מה שהחל ככתבת ספורט בת 300 מילים הפך לאחד ממאפייניה הבולטים של תרבות הסמים שרווחה בארצות הברית בשנים בהן נכתב. "פחד ותיעוב בלאס וגאס" מבוסס על חוויותיו האמיתיות של תומפסון. בספר, העיתונאי ראול דיוק (בן-דמותו של תומפסון) נשלח מטעם מעסיקו ללאס וגאס לסקר מרוץ אופנועי שטח וכנס של אנשי חוק בנושא סמים. הספר מספר את קורותיהם של דיוק וידידו עורך הדין ד"ר גונזו בלאס וגאס תוך תאורים כמעט-מופרכים של נטילת כמויות סמים עצומות - החל בקנאביס, קוקאין, LSD, מסקלין, אתר וכלה בסמים כמו "אדרנוכרום".
סגנון הכתיבה יוצא הדופן ואופיו האקסצנטרי של תומפסון נותנים הצצה אל תוך ראשו של צרכן סמים פסיכדליים, במקום ובזמן בהיסטוריה בו סמים אלה היו נפוצים ביותר, אם כי תומפסון רומז שבלי ההתנסות עצמה לעולם לא יוכל אדם להבין זאת באמת. הוא מפנה לעג וביקורת כלפי המשטרה שחוסר יכולתה להילחם בתופעת הסמים נובעת בראש ובראשונה מבורות ואטימות, מבקר את יוזמיה של המלחמה המיותרת בווייטנאם ואת הממשל האמריקאי כולו, מעלה תהיות על האזרח האמריקני הממוצע שהולך בתלם ולא שואל את עצמו מדוע, ולא חוסך את ביקורתו גם מעמיתיו העיתונאים. הסיפור מהווה משל לחברה האמריקאית בתחילת שנות השבעים - תקופה בה התפוגגה המהפכה לה ייחלו ילדי הפרחים - ונותן פרשנות גרוטסקית למושג "החלום האמריקאי". הספר מלווה לכל אורכו בציוריו הפסיכדליים של ראלף סטידמן, ציורים שהפכו אף הם לפולחן בדומה לספר ולסרט.
הסרט

בשנת 1998 זכה תומפסון לתהילה מחודשת בעקבות סרט קולנוע שנעשה על פי הספר. הסרט בוים על ידי טרי גיליאם ומככבים בו ג'וני דפ בתפקיד ראול דיוק ובניסיו דל טורו בתפקיד ד"ר גונזו. הסרט, שנחשב באמריקה לסרט פולחן זכה בפופולריות רבה ובמועמדות לפרס דקל הזהב בפסטיבל קאן. בעקבות הסרט נחשף דור חדש של מעריצים לאישיותו וכתיבתו של תומפסון.
ילדי המנורה (ספר)

ילדי המנורה (באנגלית: Children of the Lamp) הוא ספר שנכתב על ידי פיליפ ב' קר (אנ'). זהו ספר פנטזיה עכשווית המספר את סיפורם של גון ופיליפה שבהיותם בני 12 מגלים את היותם ג'ינים (שדים), ובעזרת דודם נמרוד הם לומדים כיצד להשתמש בכוחותיהם.
כרכים

| מס' | כותרת | שנת יציאה |
| --- | --- | --- |
| 1 | הרפתקת אחנאתון |  |
| 2 | הג'ינית הכחולה מבבל |  |
| 3 | מלך הקוברות מקטמנדו |  |
| 4 | סיפורם של השדים הלוחמים |  |
בסדרה קיימים שלושה ספרים נוספים שלא תורגמו לעברית
הרפתקאות אחנאתון

ג'ון ופיליפה גאנט הם תאומים בני 12 לאמא מוכשרת להפליא, אב אדיב מאוד ושני כלבים שאינם מי שהם נראים. המשפחה חיה חיי מותרות בניו יורק. יום אחד, כששיני הבינה שלהם מופיעות בבת אחת, במהלך ניתוח להוצאת שיני הבינה, הם חולמים את אותו חלום שבו מבקש דודם, נמרוד, שיגיעו ללונדון. הוא אומר להם שהם שדים (ג'ינים). כך מתחילה ההרפתקה של חייהם, בה הם עוברים מקהיר ללונדון, נוסעים בפרארי ורודה ורוכבים על גמלים. הרפתקאותיהם של התאומים רצופות התרגשות כשהם עוברים אימונים בשימוש בכוחות החדשים שלהם, אך גם טומנות בחובן סכנה כשהם נלחמים בשבט העופריתים המרושע ובעיקר במנהיג השבט איבליס. עליהם לשמור על האיזון בין מזל טוב ורע בעולם, ולשחרר שבעים ג'נים עתיקים.
הג'ינית הכחולה מבבל

ג'ון ופיליפה גאנט, הילדים הג'ינים, נשלחים למשימה מסוכנת של הצלת ספר בעל עוצמה אדירה שנפל לידיים לא נכונות. פיליפה נחטפת, ג'ון נשלח לחלץ אותה ולעזרתו נחלץ גם המשרת קטוע היד רוגנרוטן. רקשאסאס, הג'ין במנורה, ודריוס, נער מצרי בן 12, שמעריץ את אלוף מרוצי המכוניות מיכאל שומכר ועל אף גילו הצעיר, משמש כנהג הצמוד של החבורה המוזרה.
בדרכם לחלץ את פיליפה מהמקום בו היא כלואה, עוברות על הקבוצה הרפתקאות מוזרות, כולל היתקלות לא נעימה עם שני שדים מדבריים רבי-עוצמה ומרושעים עד מאוד, ארוחת צהריים לא שגרתית והתמודדות מול ניסיונות עיקשים לעצור את התקדמותם.
האם יצליחו ג'ון והחברים להתגבר על הקשיים ולהחזיר את פיליפה לניו-יורק בריאה ושלמה?
מלך הקוברות מקטמנדו

פורצים מסתוריים שחודרים אל ביתם באישון לילה וכמה מקרי מוות כתוצאה מהכשות נחש קטלניות סוחפים את הילדים הג'ינים, ג'ון ופיליפה גאנט, להרפתקה אדירה ומסוכנת. הפעם מצטרף אליהם באקחוס, חברם הג'ין האמיץ, שמסתבך בעניין לא לגמרי חוקי, וזקוק לעזרתם.
אביעד אריק הרמן

| --- | --- |

הרמן, 2024
 לידה:  1984 (בן 40 בערך) ישראל 
 מקום לימודים:  אשל הנשיא  בת-דור באר שבע 
 תחום יצירה:  עיצוב אופנה 
 aviadarikherman.com
 
אביעד אריק הרמן (נולד ב-1984) הוא מעצב אופנה ורקדן ישראלי.
ביוגרפיה

הרמן נולד באופקים. כשהיה בן שנה עבר לגור במצרים, עקב שליחות דיפלומטית אליה נסעו הוריו. למד בבית הספר לריקוד בת-דור באר שבע ובתיכון למד באשל הנשיא. לאחר הצבא למד עיצוב אופנה בשוודיה.
ביוגרפיה > קריירה כמעצב

הרמן עיצב תלבושות להפקת מחול בפילדלפיה ובעקבות כך הוזמן ב-2011 לעצב את הבגד הלאומי עבור נציגת שוודיה במיס תבל 2011, ב-2013 עיצב פעם נוספת את התלבושות לנציגה השוודית בתחרות, ב-2014 עיצב את התלבושות לנציגות השוודיות במיס עולם ומיס אינטרנשיונל. ב-2012 נציגת ישראל בתחרות מיס סופרנשיונל שנערכה בפולין לבשה בגדים בעיצובו. בשנת 2015 עיצב הרמן את שמלת מיס אוסטריה לתחרות מיס תבל, בשנת 2016 עיצב את השמלה עבור קארין עליה מישראל בתחרות מיס תבל ובשנת 2017 עיצב שמלה עבור אדר גנדלסמן מישראל לתחרות מיס תבל, השמלה שעיצב סיימה במקום חמישי בתחרות השמלות.
ב-2017 עיצב למירי רגב את השמלה "ירושלים של זהב" שהופיעה עמה בפסטיבל קאן.
בשוודיה היה אחראי על הלבשה של מספר זמרים מפורסמים במדינה, הוא לקח חלק בהפקה של "ברבי לייב" שיצאה על ידי חברת מאטל, הוא עיצב מספר פעמים את התלבושות להפקות בתיאטרון הבימה, המחזמר "מאמא מיה!" . והמחזה "מרי סטיוארט".
בדצמבר 2021 עיצב בתחרות מיס תבל את השמלות ל-7 מדינות, ביניהן מיס יפן ומיס מרוקו. ברוח "המיחזור" שמלתה של מיס יפן נעשתה בהשראת שמלתה של נטע ברזילי כמחווה לזכייתה באירוויזיון ב-2018.
ביוגרפיה > קריירה כרקדן

הרמן רקד כסולן כשנתיים בלהקת המחול קמע, ובצבא שירת כרקדן מצטיין. זכה במלגות קרן התרבות אמריקה-ישראל, ב-2004 זכה בפרס שני בבלט קלאסי, בתחרות הבלט ע"ש מיה ארבטובה. למד שנה בקונסרבטוריון המלכותי לבלט בהאג ורקד בלהקת בלט האופרה של גטבורג(אנ') בשוודיה ובלהקת טרוקדרו (אנ').
הערות שוליים

↑  מיכל כהן, "מקווה שגם בגד שלי יופיע על בימת האירוויזיון", באתר euromix‏ 21 בינואר 2020
↑  איתי א. גורביץ', שירה עברית חוצת גבולות: מחווה לשושנה דמארי בתחרות מיס עולם, באתר Xnet‏, 15 בדצמבר 2016
↑  ערן סויסה, הישראלים שהצליחו במיס יוניברס, באתר ישראל היום, 28 בנובמבר 2017
↑  מעצב השמלה חושף: כמה שילמה עבורה השרה מירי רגב?, באתר מעריב אונליין, 18 במאי 2017
↑  אירית מטיאס, עושים כניסה: מי הגיע לבכורה של "מאמא מיה" בתיאטרון "הבימה"?, באתר RootAvor‏3 בנובמבר 2019
↑  יפעת מנהרדט, טקס התלבושת הלאומית במיס יוניברס 2021: מחווה לישראל ודאגה לאיכות הסביבה, באתר ynet, 11 בדצמבר 2021
↑  תחרות מיה ארבטובה לבלט, באתר העמותה הישראלית לתחרות הבלט על שם מיה ארבטובה
↑  רקדן אורח בלהקת קמע: אביעד הרמן, באתר הבמה
אדווארד אוחאב

אדווארד אוחאב (בפולנית: Edward Mieczysław Ochab‏; 16 באוגוסט 1906 – 1 במאי 1989), מדינאי פולני בתקופת השלטון הקומוניסטי בפולין.
ביוגרפיה

אדווארד אוחאב נולד בקרקוב בשנת 1906, למד באוניברסיטת קרקוב וסיים את לימודיו בשנת 1927. בשנת 1929 הצטרף למפלגה הקומוניסטית הפולנית. בעקבות פעילותו זו, נאסר ונכלא בכלא בטרנוב ובברזה קרטוסקה. בתקופת מלחמת העולם השנייה, בשנים 1939–1944, התגייס לצבא האדום הסובייטי. לאחר נסיגת הנאצים מפולין היה פעיל בביסוס השלטון הקומוניסטי בה. בשנים 1949–1950 היה ראש המחלקה הפוליטית בצבא פולין. לאחר מותו של מזכיר המפלגה הקומוניסטית הפולנית בולסלב ביירוט, נתמנה אוחאב במרץ 1956 למזכיר הראשון של המפלגה הקומוניסטית הפולנית. בתוקף תפקידו זה נכלל אוחאב בין מזכירי המפלגות הקומוניסטיות בגוש המזרחי אשר קיבלו עותק מודפס של הנאום הסודי שנשא ניקיטה חרושצ'וב ב-24 בפברואר 1956 בפני הוועידה ה-20 של המפלגה הקומוניסטית הסובייטית בו הוקיע את פשעי סטלין. הסובייטים שמרו על סודיות תוכנו של הנאום, אך בעולם הרחב נפוצו ידיעות מקוטעות על תוכנו. שלטונות ברית המועצות שלחו עותקים מן הנאום, המסומנים "סודי ביותר - סוד מדינה", אל מזכירי המפלגות הקומוניסטיות של הגוש המזרחי. שירותי הביון של מדינות המערב הציבו לעצמם כמטרה עליונה להשיג עותק מן הנאום. מכל מזכירי המפלגות הקומוניסטיות שקיבלו עותק מן הנאום היה זה אוחאב שעותק הנאום הוצא מלשכתו, הגיע לידי שירותי הביון של מדינת ישראל, ומהם, במסגרת יחסי הגומלין המודיעיניים בין המוסד לבין ה-CIA, נמסר לאמריקאים. עיתונאי יהודי, ויקטור גרייבסקי שעבד בסוכנות הידיעות הפולנית, הוא שהצליח להוציאו בהשאלה מידי מזכירה תמימה שעבדה בלשכתו של אוחאב ולהעבירו לשגרירות ישראל בוורשה.
בחודש יוני 1956 דיכא אוחאב בכוח הפגנת פועלים שובתים בפוזנן, אשר דרשו העלאת שכר, שיפור תנאים והוצאת הצבא הסובייטי מפולין. אוחאב הפעיל נגדם את הצבא, וזה פתח באש והרג למעלה מחמישים מפגינים. מהומות פוזנן הגבירו את הדרישה לרפורמות בפולין ובעקבות זאת שוחרר מן הכלא הפולני ולדיסלב גומולקה, המנהיג הקומוניסטי הפולני שהיה כלוא בגין סטייה ימנית. שמו טוהר והוא נבחר באוקטובר ליושב ראש המפלגה הקומוניסטית הפולנית במקומו של אוחאב.
בשנים 1964–1968 כיהן אדווארד אוחאב כנשיא פולין. בתקופת נשיאותו פרץ בפולין גל אנטישמי שהתעורר עקב ניצחונה של ישראל במלחמת ששת הימים. אוחאב לא גילה שום סובלנות כלפי המסיתים האנטישמיים בתוך המפלגה. כדי למחות על המדיניות שננקטה בשנים 1967–68 בפולין, הוא החליט להתפטר מכל תפקידיו ומהמפלגה, ולמעשה פרש מהחיים הפוליטיים. הוא כתב מכתבים לפוליטביורו ולסיים וניהל שיחה אחרונה עם גומולקה, סירנקייביץ' וקלישקו, מנהיגי המפלגה והמדינה. הפוליטביורו קיבל את התפטרותו ב-8 באפריל ושלושה ימים לאחר מכן החליף אותו מריאן ספיצ'לסקי כיו"ר מועצת המדינה. הגנרל וויצ'יץ' ירוזלסקי, ראש מטה הכוחות המזוינים, החליף את ספיצ'לסקי כשר ההגנה.
חיים אישיים

בעת ישיבתו בכלא ב-1929, פגש אוחאב את רחל סילביגר, פעילה קומוניסטית יהודית מהעיירה אושוויינצ'ים. הם נישאו ונולדו להם שש בנות. לאחר מלחמת העולם השנייה הם סייעו לגיס של האשה לעלות לישראל וקיימו לאורך השנים קשר מכתבים איתו ועם בני משפחה אחרים שחיו בישראל.
אדווארד אוחאב נפטר בשנת 1989.
ראו גם

המפלגה הקומוניסטית של פולין
הערות שוליים

↑  נתן שפיגל, שביל הזהב - שיחות וזכרונות, ירושלים: מאגנס, התש"ן, 53
↑  Jerzy Eisler, Siedmiu wspaniałych poczet pierwszych sekretarzy KC PZPR [The Magnificent Seven: First Secretaries of KC PZPR], pp. 143–150
↑  "הגברת הראשונה של פולין" - יהודיה;  סייעה לבני משפהתה לעלות לישראל, מעריב, 19 באוגוסט 1964
רעיית נשיא פולין מקיימת קשרים  עם קרוביה בארץ, דבר, 20 באוגוסט 1964
| נשיאי פולין |
| --- | --- | --- |
| רפובליקת פולין (1918–1939) | יוזף פילסודסקי • גבריאל נרוטוביץ' • מאצ'יי רטאי (בפועל) • סטניסלב וויצ'חובסקי • מאצ'יי רטאי (בפועל) • איגנצי מושצ'יצקי |  |
| הממשלה הפולנית הגולה (1939–1990) | ולדיסלב רצקייביץ' • אוגוסט זאלצקי • סטניסלב אוסטרובסקי • אדוארד רצ'ינסקי • קזימירץ שבת • רישרד קאקזורוסקי |  |
| הרפובליקה העממית של פולין (1944–1989) | בולסלאב ביירוט • אלכסנדר זבצקי • אדווארד אוחאב • מריאן ספיצ'לסקי • יוסף צירנקביץ' • הנריק יבלונסקי • וויצ'ך ירוזלסקי |  |
| רפובליקת פולין (1990–היום) | וויצ'ך ירוזלסקי • לך ואלנסה • אלכסנדר קוושנייבסקי • לך קצ'ינסקי • ברוניסלב קומורובסקי (בפועל) • בוגדן ברוזניץ' (בפועל) • גז'גוז' סכטינה (בפועל) • ברוניסלב קומורובסקי • אנדז'יי דודה |  |
| --- | --- |
בקרת זהויות :  NLI: 987007587762605171  PLWABN: 9810693349705606  GND: 124114547  ISNI: 0000 0001 0985 6305  LCCN: no89008902  NKC: js2013773042  NTA: 073291099  SNAC: w6dj8r40  VIAF: 70945420   WorldCat (עם VIAF): 70945420
מזי מלסה פיליפ

| --- | --- |

 לידה:  שנות ה־70 של המאה ה־20 אתיופיה 
 מדינה:  ארצות הברית, ישראל 
 תאריך עלייה:  1991
 השכלה:  אוניברסיטת חיפה  אוניברסיטת תל אביב
 עיסוק:  פוליטיקאית
 מפלגה:   המפלגה הרפובליקנית
 בן זוג:  אדלברט פיליפ
 https://maziforny.com/
 
 
 
מזי מלסה פיליפ (באנגלית: Mazi Melesa Pilip; נולדה ב-1978 או 1979) היא פוליטיקאית ישראלית-אמריקאית ילידת אתיופיה, המכהנת כחברה רפובליקנית בבית המחוקקים של מחוז נסאו (ניו יורק) ומייצגת את אזור הבחירה העשירי במחוז זה, לונג איילנד. מלסה פיליפ היא יהודייה אתיופית שנולדה בכפר עני באתיופיה. היא עלתה לישראל כשהייתה בת 12, ולאחר מכן שירתה בחטיבת הצנחנים בצה"ל. סיימה לימודי תואר ראשון בריפוי בעיסוק באוניברסיטת חיפה, ותואר שני בתוכנית ללימודי דיפלומטיה וביטחון באוניברסיטת תל אביב. נבחרה לראשונה לבית המחוקקים של מחוז נסאו בשנת 2021 ונבחרה שוב ב-2023. הייתה המועמדת הרפובליקנית בבחירות המיוחדות לקונגרס האמריקאי במחוז השלישי של ניו יורק שנערכו בפברואר 2024, והפסידה לתומאס סוואזי.
תחילת דרכה

על פי פרסומים בתקשורת האמריקאית, מלסה פיליפ נולדה בכפר קטן באתיופיה למשפחה יהודית. בראיון שהעניקה לאתר וואלה, בשנת 2003, עת כיהנה כיו"ר אגודת הסטודנטים הארצית ליוצאי אתיופיה, סיפרה כי שני הוריה בוגרי תיכון וכי באתיופיה התגוררו בעיר, שם היה אביה איש עסקים ואמה מזכירה בכירה. היא אף סיפרה כי מאז עלו ארצה שניהם אינם עובדים. היא עלתה לישראל בשנת 1991 כפליטה כשהייתה בת 12, יחד עם משפחתה, במסגרת מבצע שלמה. לפיליפ שלוש אחיות, כולן חיות בישראל.
התגייסה לצה"ל ושירתה בחטיבת הצנחנים.
לאחר שירותה בצבא, למדה באוניברסיטת חיפה וסיימה תואר ראשון בריפוי בעיסוק; היא גם למדה באוניברסיטת תל אביב, וקיבלה תואר שני בדיפלומטיה וביטחון.

 בעת לימודיה באוניברסיטת חיפה היא הכירה את בעלה לעתיד, אדלברט פיליפ, סטודנט לרפואה אמריקאי ממוצא יהודי-אוקראיני שהגיע מארצות הברית לחיפה כדי ללמוד רפואה בטכניון.
לאחר שנישאה ב-2005 הם עברו לארצות הברית, שם התיישבו בגרייט נק שבמדינת ניו יורק. בעלה רופא מומחה בקרדיולוגיה.
מזי היא יהודייה אורתודוקסית, שימשה כסגנית נשיא בית הכנסת המקומי "כל ישראל אחים", והייתה פעילה בניסיון להחיות את הפעילות היהודית באזור מגוריה ולהופיע בציבור בשיחות על ישראל בקרב קהילות יהודיות. לה ולבעלה יש שבעה ילדים.
קריירה פוליטית

בנובמבר 2021, בגיל 43, היא נבחרה לבית המחוקקים של מחוז נסאו בניו יורק כמחוקקת רפובליקנית במחוז נסאו, המחוז העשירי של לונג איילנד. בבחירות היא גברה בהפרש של שבעה אחוזים על מי אלן בירנבאום ששימשה בתפקיד ארבע תקופות כהונה.  מחוז בחירתה מכיל את מנהסט, מנהסט הילס, נורת' הילס, סירינגטאון, הריקס ותשעת הכפרים בחצי האי Great Neck. היא ילדה בנות תאומות שבועות לפני מועד הבחירות.
במצע הבחירות שלה התחייבה להחיות את מרכז העיר גרייט נק, ולשמש כגשר בין קהילות המיעוטים הרבות במחוז.  היא הפכה לרפובליקנית הראשונה אי פעם מגרייט נק שנבחרה למחוקקת במחוז נסאו.  מצעה אף הכיל התחייבות לקדם את בטיחות הציבור, עזרה לעסקים שנאבקו במהלך מגפת COVID-19 ומלחמה באנטישמיות.  היא יושבת ראש ועדת הערים, הכפרים והערים של מחוז נסאו, וסגנית יו"ר ועדת הבריאות והשירותים החברתיים במחוז.
החל מינואר 2023, מועמדותה של מלסה פיליפ נשקלה למושב שצפוי היה להתפנות בקונגרס של ארצות הברית. ג'ורג' סנטוס נבחר בשנת 2022 לייצג את מחוז הקונגרס השלישי של ניו יורק בקונגרס ה-118 של ארצות הברית. אולם לאחר בחירתו התברר כי סנטוס שיקר לגבי השכלתו, הקריירה שלו, פעילותו ההתנדבותית, היותו ממוצא יהודי וכי הוא דור שלישי לשואה. מספר פוליטיקאים קראו להדחתו, ובכירי המפלגה הרפובליקנית של מחוז נסאו קראו לו להתפטר. בינואר 2023 נבחנה לראשונה האפשרות כי מלסה פיליפ תתמודד למושב בקונגרס, היה ויתפנה.
בנובמבר 2023 זכתה פיליפ בקדנציה שנייה כמחוקקת מחוז נסאו המייצגת את מחוז 10 כרפובליקנית. היא גברה על המתמודד הדמוקרטי ביחס של 60% מול 40%. היא הקדישה את זכייתה לישראל.
ב-14 בדצמבר 2023, פאנל של רפובליקנים ממחוזות קווינס ונאסאו בחר במלסה פיליפ כמועמדת הרפובליקנית בבחירות המיוחדות למחוז הקונגרס השלישי שיירש את סנטוס לאחר שהודח, הקבועות ליום 13 בפברואר 2024. היא ניהלה מערכת בחירות מול המועמד הדמוקרטי למשרה, תומאס סוואזי, ותוצאות סקרי בחירות סמוך למועד ההצבעה הצביעו על מרוץ צמוד עם יתרון קל לסוואזי. בבחירות שהתקיימו ב-13 בפברואר 2024 הפסידה מלסה פיליפ לסוואזי.